Source: https://www.zakonypreludi.sk/zz/1994-284
Timestamp: 2019-05-26 01:56:30+00:00
Document Index: 8671413

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 39', '§ 6', '§ 3', '§ 7', '§ 42', '§ 121', '§ 20']

284/1994 Z. z. Vyhláška Ministerstva práce, sociálnych vecí a rodiny Slovenskej republiky o rozsahu a bližších podm... | Aktuálne znenie
284/1994 Z. z.
Vyhláška č. 284/1994 Z. z.Vyhláška Ministerstva práce, sociálnych vecí a rodiny Slovenskej republiky o rozsahu a bližších podmienkach poskytovania služieb v domovoch pre matky s deťmi
Platnosť od 20.10.1994 do30.06.1998
Účinnosť od 01.11.1994 do30.06.1998
§ 2 - Rozsah a bližšie podmienky poskytovania služieb
§ 3 - Základné prevádzkové zariadenie a základné vybavenie
§ 4 - Výška úhrady
§ 5 - Sadzba za podlahovú plochu
§ 6 - Sadzba za vykurovanie, vodu a iné služby
§ 7 - Sadzba za základné prevádzkové zariadenie a základné vybavenie
§ 8 - Spôsob platenia úhrady
Aktuálne znenie 01.11.1994 - 30.06.1998
zo 4. októbra 1994
o rozsahu a bližších podmienkach poskytovania služieb v domovoch pre matky s deťmi
Ministerstvo práce, sociálnych vecí a rodiny Slovenskej republiky podľa § 39 písm. b) zákona Slovenskej národnej rady č. 543/1990 Zb. o štátnej správe sociálneho zabezpečenia v znení zákona Slovenskej národnej rady č. 195/1992 Zb. ustanovuje:
Táto vyhláška upravuje rozsah a bližšie podmienky poskytovania služieb v domovoch pre matky s deťmi (ďalej len „domov“), výšku úhrady a spôsob platenia úhrady za ubytovanie a za služby s ním spojené a za iné služby.
Rozsah a bližšie podmienky poskytovania služieb
(1) Domov poskytuje osamelým matkám s deťmi a osamelým tehotným ženám (ďalej len „matka“) ubytovanie a služby s ním spojené a iné služby.
(2) Za ubytovanie sa na účely tejto vyhlášky považuje užívanie obytnej miestnosti1) a príslušenstva.2)
(3) Za služby spojené s ubytovaním sa na účely tejto vyhlášky považujú
a) vykurovanie, dodávka elektrickej energie, plynu, teplej úžitkovej vody a pitnej vody, odvádzanie odpadových vôd a odvoz domového odpadu,
b) užívanie základného prevádzkového zariadenia a základného vybavenia miestnosti a príslušenstva.
Základné prevádzkové zariadenie a základné vybavenie
(1) Základné prevádzkové zariadenie obytnej miestnosti a príslušenstva tvorí zariadenie na varenie, priestor na uskladnenie potravín a hygienické zariadenie.
(2) Základné vybavenie obytnej miestnosti a príslušenstva tvorí kuchynská linka so skrinkami alebo bez skriniek, lôžka, skrine, stôl a stoličky.
(1) Úhrada za ubytovanie a za služby s ním spojené v domove (ďalej len „úhrada“) sa skladá z poplatku za užívanie podlahovej plochy obytnej miestnosti a príslušenstva a z poplatku za služby s užívaním spojené.
(2) Mesačná výška úhrady sa určí
a) za ubytovanie násobkom užívanej podlahovej plochy obytnej miestnosti a príslušenstva a sadzby určenej za 1 m2 týchto plôch; veľkosť užívanej podlahovej plochy obytnej miestnosti a príslušenstva, ktorú matka užíva, sa určí tak, že veľkosť podlahovej plochy obytnej miestnosti a príslušenstva sa vydelí počtom matiek, ktoré túto podlahovú plochu obytnej miestnosti a príslušenstva užívajú,
b) za vykurovanie obytnej miestnosti a príslušenstva násobkom užívanej podlahovej plochy obytnej miestnosti a príslušenstva a sadzby určenej za 1 m2 týchto plôch,
c) za spotrebu elektrickej energie podľa spotrebovaného množstva rozpočítaného na počet matiek ubytovaných v domove,
d) za spotrebu plynu podľa odobratého množstva prepočítaného na počet matiek ubytovaných v domove,
e) za spotrebu teplej úžitkovej vody a pitnej vody a za odvádzanie odpadových vôd podľa množstva odo-bratej vody prepočítaného na počet matiek ubytovaných v domove,
f) za odvoz domového odpadu prepočítaného na počet matiek ubytovaných v domove,
g) za užívanie základného prevádzkového zariadenia a základného vybavenia obytnej miestnosti a príslušenstva sadzbami určenými v § 6.
(3) Výška úhrady sa určí súčtom súm určených podľa odseku 2.
Sadzba za podlahovú plochu
Sadzba za 1 m2 podlahovej plochy je mesačne pri
miestnosti 4,40 Sk,
príslušenstve 2,00 Sk.
Sadzba za vykurovanie, vodu a iné služby
(1) Sadzbu za vykurovanie, teplú úžitkovú vodu a pitnú vodu určí správca domova3) po dohode s dodávateľom tepla, teplej úžitkovej vody a pitnej vody podľa osobitných predpisov.4)
(2) Sadzbu za iné služby určí správca domova po dohode s dodávateľom služieb.
Sadzba za základné prevádzkové zariadenie a základné vybavenie
(1) Sadzba za užívanie základného prevádzkového zariadenia a základného vybavenia obytnej miestnosti a príslušenstva je mesačne pre
a) matku 40 Sk,
b) matku a dieťa 50 Sk,
c) matku a dve a viac detí 60 Sk.
(2) Sadzby za užívanie ďalšieho prevádzkového zariadenia a vybavenia obytnej miestnosti a príslušenstva, ktoré nie sú uvedené v § 3, určí správca domova.
(1) Matka platí úhradu mesačne do 15. dňa nasledujúceho mesiaca. Úhradu za spotrebovanú elektrickú energiu a plyn platí matka zálohovo a správca uskutoční vyúčtovanie úhrady polročne k zúčtovaciemu termínu príslušného roka. Úhradu za dodávku tepla a teplej úžitkovej vody platí matka zálohovo a správca uskutoční vyúčtovanie úhrady po skončení vykurovacieho obdobia.
(2) Výška úhrady za obdobie kratšie ako jeden mesiac sa vypočíta podľa počtu dní pobytu matky v domove. Denná suma úhrady je tridsatina celkovej mesačnej úhrady. Po výpočte sa výška úhrady zaokrúhľuje na celé koruny smerom nadol.
(3) Počas pobytu matky v zdravotníckom zariadení sa úhrada za užívanie základného prevádzkového zariadenia a základného vybavenia obytnej miestnosti a príslušenstva podľa § 7 znižuje na polovicu, a to za dni pobytu matky v zdravotníckom zariadení.
Zrušuje sa úprava Ministerstva práce a sociálnych vecí Slovenskej socialistickej republiky zo 4. apríla 1985 č. 31/43-2262/85, ktorou sa upravuje výška a podmienky úhrady za ubytovanie a základnú starostlivosť v domovoch pre matky s deťmi, registrovaná v čiastke 11/1985 Zb.
1) § 42 ods. 4 vyhlášky Federálneho výboru pre životné prostredie, Ministerstva životného prostredia Českej republiky a Slovenskej komisie pre životné prostredie č. 376/1992 Zb., ktorou sa mení a dopĺňa vyhláška Federálneho ministerstva pre technický a investičný rozvoj č. 83/1976 Zb. o všeobecných technických požiadavkách na výstavbu v znení vyhlášky č. 45/1979 Zb.
2) § 121 ods. 1 a 2 Občianskeho zákonníka.
3) § 20 písm. a) č. 4 zákona Slovenskej národnej rady č. 543/1990 Zb. o štátnej správe sociálneho zabezpečenia v znení zákona Slovenskej národnej rady č. 195/1992 Zb.
4) Zákon č. 526/1990 Zb. o cenách.Vyhláška Ministerstva miestneho hospodárstva č. 197/1957 Ú. v. o odplate za ústredné (diaľkové) vykurovanie a za dodávku teplej vody v znení vyhlášky Ministerstva miestneho hospodárstva č. 2/1958 Ú. v., vyhlášky Federálneho ministerstva palív a energetiky č. 94/1987 Zb. a vyhlášky č. 440/1991 Zb.